Steve Hofmeyr maak toetrede tot Top-20Steve Hofmeyr is terug met ’n splinternuwe enkelsnit, “Ek kort”. Volgens Hofmeyr het ’n goeie vriend eendag vir hom gesê hy “sien reg deur hom” en dat sy prioriteite verkeerd is en stippel toe uit wat hy dink fout is in Hofmeyr se lewe. Hy het dit in “Ek kort” saamgevat, sê hy. “Vier maande van grendelstaat was seker oorgenoeg tyd vir liedjies en boeke skryf het almal gesê, maar ek was in ’n staat van wanhoop. Ek het net een lied geskryf en vir myself gesing – oor en oor – en dis dié een.” Elandré se nuwe enkelsnit “Dag en nag” neem vandeesweek se nr. 1-posisie in. In vandeesweek se Maroela Media Afrikaanse Top-20 is daar sewe snitte wat styg, sewe wat daal, vyf wat onveranderd bly en een nuwe enkelsnit wat die week sy toetrede maak.